
Δελτίο Τύπου
18 Ιανουαρίου 2010
BMW X1: Τώρα με Περισσότερους Κινητήρες.

Νέα βασική έκδοση, δεύτερος εξακύλινδρος κινητήρας και εξατάχυτο αυτόματο κιβώτιο για όλα τα μοντέλα, από το Μάρτιο του 2010.

Μόναχο. Η BMW X1 είναι ήδη ένα θρυλικό ανταγωνιστικό μοντέλο σε όλο τον κόσμο  και τώρα αποκτά μία ακόμα πιο πειστική και σαφή γκάμα κινητήρων που εναρμονίζεται άριστα με τη φιλοσοφία της.
Ξεκινώντας από το Μάρτιο του 2010, το πολυτάλαντο, παντός εδάφους μοντέλο της BMW θα διατίθεται με νέα βασική έκδοση και έναν ακόμα εξακύλινδρο κινητήρα: η νέα BMW sDrive18i χρησιμοποιεί τετρακύλινδρο βενζινοκινητήρα 110 kW/150 hp με μεταβλητή διαχείριση βαλβίδων VALVETRONIC, και η νέα BMW X1 xDrive25i προσφέρεται με μία straight-six μονάδα VALVETRONIC για μέγιστη ισχύ 160 kW/218 hp. Έτσι διευρύνεται το χαρτοφυλάκιο κινητήρων που προορίζονται για την BMW X1, σε τρεις μονάδες βενζίνης και τρεις diesel συνολικά.

Περισσότεροι κινητήρες θα συνδυάζονται προαιρετικά με αυτόματο κιβώτιο από το Μάρτιο του 2010. Το εξατάχυτο αυτόματο κιβώτιο είναι ήδη στάνταρ στην BMW X1 xDrive28i, τη νέα BMW X1 xDrive25i, και η BMW X1 xDrive23d υπερέχει χάρη στις δυναμικές και άνετες αλλαγές σχέσεων, αλλά και σε ένα πολύ υψηλό πρότυπο εσωτερικής απόδοσης. Κατά συνέπεια, αναβαθμίζεται συνολικά η απόδοση του αυτοκινήτου.

Τώρα, το ίδιο εξατάχυτο αυτόματο κιβώτιο διατίθεται επίσης με τις BMW X1 xDrive18d, BMW X1 sDrive18d, και BMW X1 sDrive20d. Προαιρετικά, η BMW X1 sDrive18i προσφέρεται με εξατάχυτο αυτόματο κιβώτιο, αντί του στάνταρ εξατάχυτου μηχανικού.
BMW X1 sDrive18i: σπορ και οικονομική έκδοση σηματοδοτεί την είσοδο στο κόσμο των μοντέλων BMW X. 

Με την BMW X1 sDrive18i, η BMW προσφέρει τώρα ένα ελκυστικό και οικονομικό βασικό βενζινοκίνητο μοντέλο. Σπορ επιδόσεις και απόδοση συνδυάζονται με ένα τετρακύλινδρο 2.0-λίτρων που παράγει 110 kW/150 hp. Για βελτιστοποίηση της ροής ισχύος και της πολιτισμένης λειτουργίας, ο κινητήρας υιοθετεί επίσης πλήρως μεταβλητή διαχείριση βαλβίδων VALVETRONIC, μεταβλητή ρύθμιση εκκεντροφόρων διπλού Vanos, και προσαρμοζόμενο σύστημα εισαγωγής (DISA). Πέρα από τη σπορ απόκριση και την ευστροφία που χαρακτηρίζουν μία κινητήρια μονάδα BMW, αυτός ο συνδυασμός διασφαλίζει επίσης την αποδοτική χρήση ενέργειας που περιέχεται στο καύσιμο.

Η τετρακύλινδρη μονάδα της BMW X1 sDrive18i παράγει τη μέγιστη ισχύ της στις 6.400 rpm και τη μέγιστη ροπή των 200 Nm στις 3.600 rpm, επιταχύνοντας το ευέλικτο όχημα από 0 στα 100 km/h σε 9,7 δεύτερα μέχρι την τελική ταχύτητα των 202 km/h. Σε συνδυασμό με το προαιρετικό, εξατάχυτο αυτόματο κιβώτιο, η BMW X1 sDrive18i επιταχύνει στα 100 km/h σε 10,4 δευτερόλεπτα και έχει τελική ταχύτητα 200 km/h.

Σε συνδυασμό με τη φιλοσοφία BMW EfficientDynamics, η τετρακύλινδρη μονάδα με VALVETRONIC διασφαλίζει ανώτερη οικονομία καυσίμου και διαχείριση εκπομπών ρύπων σε όλες τις περιπτώσεις. Η μέση κατανάλωση της BMW X1 sDrive18i στον Ευρωπαϊκό κύκλο δοκιμών είναι 8,2 lit./100 km και οι εκπομπές CO2 είναι 191 grams / km. Οι αντίστοιχες τιμές στο μοντέλο με το αυτόματο κιβώτιο είναι 8,4 lit./100 km, και αντίστοιχα 195 grams CO2.

BMW X1 xDrive25i: εξαιρετική ισχύς και απόδοση από έξι κυλίνδρους. 

Χάρη στο δεύτερο νέο κινητήρα που θα διατίθεται με την BMW X1 από το Μάρτιο του 2010, οι πελάτες μπορούν να απολαμβάνουν την αβίαστη ευελιξία του μικρομεσαίου μοντέλου BMW X σε συνδυασμό με την ισχύ μιας μονάδας BMW straight-six. Η BMW X1 xDrive25i συμπληρώνει την κορυφαία BMW X1 xDrive28i, με straight-six βενζινοκινητήρα που φέρει συνθετικό στροφαλοθάλαμο από μαγνήσιο/αλουμίνιο, καθώς και double-Vanos και διαχείριση βαλβίδων VALVETRONIC παράγοντας μέγιστη ισχύ 160 kW/218 hp στις 6.100 rpm, και μέγιστη ροπή 277 Nm στις 2.500 rpm. 
Εκτός από τη μέγιστη δυνατή μείωση βάρους, ο κινητήρας χαρακτηρίζεται από ευστροφία και πολύ ομαλή, πολιτισμένη λειτουργία. Και στην περίπτωση αυτή, η δοκιμασμένη τεχνολογία VALVETRONIC της BMW, διασφαλίζει εξαιρετικά αποδοτική χρήση καυσίμου.

Με στάνταρ xDrive all-wheel-drive και εξατάχυτο αυτόματο κιβώτιο, η BMW X1 xDrive25i επιταχύνει από στάση στα 100 km/h σε 7,9 δευτερόλεπτα, μέχρι την τελική ταχύτητα των 223 km/h. Η φιλοσοφία BMW EfficientDynamics συνδυάζει βελτιστοποιημένη οικονομία καυσίμου και διαχείριση εκπομπών ρύπων, έτσι η BMW X1 xDrive25i έχει μέση κατανάλωση στον Ευρωπαϊκό κύκλο δοκιμών μόλις 9,3 lit./100 km και εκπομπές CO2 217 grams / km.
Αποδοτικός συνδυασμός: τετρακύλινδρος diesel και εξατάχυτο αυτόματο κιβώτιο.

Ξεκινώντας το Μάρτιο του 2010, το εξατάχυτο αυτόματο κιβώτιο που ήδη προσφέρεται στάνταρ με τα εξακύλινδρα μοντέλα και την BMW X1 xDrive23d, θα διατίθεται προαιρετικά με τις BMW X1 xDrive18d, BMW X1 sDrive18d, και BMW X1 sDrive20d. Αυτό συνδυάζει την άνεση ενός αυτόματου κιβωτίου με δυνατότητα μηχανικής επιλογής σχέσεων μέσω Steptronic σε όλες τις εκδόσεις του μικρομεσαίου μοντέλου Χ της BMW.

Η BMW X1 xDrive18d με αυτόματο κιβώτιο επιταχύνει από στάση στα 100 km/h σε 10,3 δεύτερα, ενώ η BMW X1 sDrive18d επιτυγχάνει το ίδιο σε 9,9 δευτερόλεπτα,

Η BMW X1 sDrive20d χρειάζεται 8,3 δευτερόλεπτα για να φτάσει στα 100 km/h. Η τελική ταχύτητα είναι 195 km/h στη BMW X1 xDrive18d, 200 km/h στη BMW X1 sDrive18d, και 218 km/h στη BMW X1 sDrive20d, ίδια όπως με τα μηχανικά κιβώτια.

Η υψηλή απόδοση του αυτόματου κιβωτίου επιβεβαιώνεται από την εντυπωσιακή μέση κατανάλωση καυσίμου και τις εκπομπές CO2 στον Ευρωπαϊκό κύκλο δοκιμών: 6,2 lit./100 km και164 grams / km για τη BMW X1 xDrive18d, 5.9 lit./100 km και 155 grams / km για τις BMW X1 sDrive18d και BMW X1 sDrive20d.

BMW X1: μοναδική οδηγική απόλαυση, εξαιρετική ασφάλεια, υποδειγματική απόδοση.

Η BMW X1 είναι το πρώτο premium μοντέλο του είδους που προσφέρει την διάσημη οδηγική απόλαυση μιας BMW X στη μικρομεσαία κατηγορία. Η BMW X1 που κατασκευάζεται από το Σεπτέμβριο του 2009 στο Εργοστάσιο της BMW στη Λειψία και έχει κερδίσει μία σειρά βραβείων και διακρίσεων από την πρώτη στιγμή που λανσαρίστηκε στην αγορά, αποδεικνύει για μία φορά ακόμα την υψηλή ικανότητα της μάρκας στη δημιουργία θρυλικών και σύγχρονων φιλοσοφιών αυτοκινήτων.
Η BMW X1 ξεχωρίζει με τη δυναμική συμπεριφορά, το ευέλικτο εσωτερικό, το απαράμιλλο πρότυπο απόδοσης και την κορυφαία ασφάλεια που έχει ήδη καταξιωθεί με πέντε αστέρια στο θεσμό Euro NCAP crash test.
Τέλος, ο ασυμβίβαστος premium χαρακτήρας της BMW X1 επιβεβαιώνεται από την κορυφαία ποιότητα κατασκευής και το υψηλό πρότυπο εξοπλισμού. Οι επιλογές που διατίθενται για την BMW X1, μοναδικές στην κατηγορία, περιλαμβάνουν συστήματα πλοήγησης και ήχου με έλεγχο BMW iDrive και συστήματα υποστήριξης οδηγού και υπηρεσίες BMW ConnectedDrive.

Με μία πλουσιότερη γκάμα χρωμάτων η BMW X1 διατίθεται τώρα, επιπλέον του υπάρχοντος χρωματολογίου, με τις αποχρώσεις Space Grey, Cashmere Silver, Tasman, Sparkling Bronze, και Graphite Blue metallic.
Το BMW Group
Το BMW Group είναι από τους πιο επιτυχημένους κατασκευαστές αυτοκινήτων και μοτοσικλετών σε όλο τον κόσμο με τις μάρκες BMW, MINI και Rolls-Royce. Σαν μία παγκόσμια εταιρία, το BMW Group λειτουργεί 24 μονάδες παραγωγής σε 13 χώρες και έχει ένα παγκόσμιο δίκτυο πωλήσεων σε περισσότερες από 140 χώρες.

Το οικονομικό έτος 2008, το BMW Group πούλησε περισσότερα από 1,43 εκατομμύρια αυτοκίνητα και πάνω από 101.000 μοτοσικλέτες. Τα έσοδα για το 2008 ανήλθαν στα 53,2 δις Ευρώ, με τα κέρδη προ τόκων και φόρων (EBIT) να φτάνουν στα 921 εκατομμύρια Ευρώ. Η εταιρία είχε παγκόσμιο έμψυχο δυναμικό περίπου 98.000 ατόμων, στις 30 Σεπτεμβρίου 2009.

Η επιτυχία του BMW Group ανέκαθεν βασιζόταν στη μακροπρόθεσμη συλλογιστική και υπεύθυνη δράση. Ως εκ τούτου, η εταιρία έχει δημιουργήσει οικολογική και κοινωνική βιωσιμότητα σε όλη την αλυσίδα αξιών, ολοκληρωμένη προϊοντική ευθύνη και μία σαφή δέσμευση για τη διατήρηση των φυσικών πόρων, στο πλαίσιο της στρατηγικής της.  Σαν επιστέγασμα των προσπαθειών του, το BMW Group κατέχει την πρώτη θέση στη βιομηχανία, στους Δείκτες Βιωσιμότητας Dow Jones τα πέντε τελευταία χρόνια.
Διεύθυνση Εταιρικής Επικοινωνίας BMW Group Hellas.

Νίκος Ταγκούλης, Διευθυντής Εταιρικής Επικοινωνίας.

Τηλέφωνο: +30 2109118150, Fax: +30 210 9118007

e-mail: nikos.tagoulis@bmw.gr 

Βιβή Δαλάκου, Βοηθός Διευθυντή Εταιρικής Επικοινωνίας.

Τηλέφωνο: +30 2109118151, Fax: +30 210 9118007

e-mail:  stavroula.dalakou@partner.bmw.gr

